Apostlite tegude raamat räägib meile evangeeliumi levikust
Jeruusalemmast kogu tolleaegsesse maailma.
Tere tulemast saatesse!
Püha Vaim valatakse välja Peetrus ja Johannes Suurkohtu ees
Antiookia koguduse sünd Nõiakunst kaotab lahingu
APOSTLITE TEOD
Mul on hea meel näha teid meie kodus, Antti ja Pyry.
Täna räägime Apostlite tegudest.
Minu meelest on tegu väga tähtsa raamatuga.
Mitte üksnes sellepärast,
et see on sild evangeeliumi ja Pauluse kirjade vahel,
vaid ka selle poolest,
et Apostlite tegude kristlus on väga võimas ja kaasahaarav.
Usun, et see annab turgutava süsti soomlaste närtsinud vagadusele.
Arvan, et sellel võib olla tähtsus.
Apostlite tegudes räägitakse väga palju Pühast Vaimust.
Luukas on ainuke Pühakirja kirjutanud inimestest,
kes räägib Püha Vaimuga täitumisest.
Luuka evangeeliumis ja Apostlite tegudes
räägitakse seitse korda inimeste täitumisest Püha Vaimuga.
Ma usun, et just seda me tänapäeval vajamegi.
Kuidas me teame, et Luukas on Apostlite tegude autor?
Teame, et Apostlite teod ja Luuka evangeeliumi
on kirjutanud igal juhul sama isik.
Mõlemad on kirjutatud Teofilos-nimelisele mehele.
Luuka evangeeliumis pöördutakse "kõrgeaulise Teofilose" poole,
mis oli ametlik kirjaviis.
Kuid Apostlite tegudes on tiitlid kõrvale heidetud
ning Luukasest ja Teofilosest on saanud sõbrad ja vennad Kristuses.
Luukas kirjutab: "Esimese raamatu, Teofilos, ma kirjutasin kõigest sellest,
mida Jeesus algusest peale tegi ja õpetas kuni selle päevani,
mil ta võeti üles taevasse pärast seda,
kui ta apostlitele, keda ta oli valinud Püha Vaimu kaudu,
oli andnud korraldusi.
Neile oli ta pärast oma kannatamist näidanud ennast elavana,
tõendades seda mitmel viisil, ilmudes neile neljakümne päeva jooksul
ja kõneledes Jumala riigist." Ap 1:1-3
Luukas toob välja fakti,
et Jeesus Kristus on tõde ja Ta tegutseb.
Luuka evangeeliumis kirjutas Luukas Jeesuse elust
ja Apostlite tegudes kirjutab ta koguduse ajaloost.
Niisiis, millest me teame, et just Luukas need kirjad kirjutas?
Seda ei mainita otseselt kummaski kirjas.
On selge, et mõlema kirja kirjutaja on sama isik,
kuna sõnavara ja eneseväljendus on väga sarnased.
Need on kirja pandud otsekui uurimistöö,
kus Luukas on kogunud andmeid pika aja vältel.
Tema sõnavara on väga eriline.
Luukas kasutab oma kirjutistes 413 sellist sõna,
mida keegi teine Piiblis ei kasuta.
Näiteks Apostlite tegude kaks viimast peatükki,
mis on antiikajast kõige paremini säilin räägivad mereteekonnast.
Seal kasutatud terminoloogia viitab asjatundlikkusele.
Ei kujutaks ette, et isik, kes kirjutas Apostlite teod,
oleks kirjutanud näiteks Johannese evangeeliumi või Rooma kirja.
Siin pööratakse rohkem tähelepanu paganate, naiste ja Püha Vaimu teemale,
kui teistes Piibli raamatutes.
On põnev, kuidas Apostlite tegude peatükkides 16, 21, 27 ja 28
muudab Luukas oma stiili.
Seni kirjutas ta teiste inimeste, näiteks Peetruse ja Pauluse, tegudest.
Apostlite tegude 16. peatükis räägib ta aga hoopis meie-vormis.
Näiteks: "Me mõistsime, et Jumal kutsub meid Euroopasse."
Siia nad ka tulid.
Nad tulid Kreekasse, Trooja linna, mis omal ajal vallutati.
Kirjaviisiga annab Luukas mõista, et ta teab, kuna oli asjaosaline.
Kõige vanemad meie ajani säilinud allikad,
mis mainivad Luuka autorsust, pärinevad aastast 168.
Järgneva 1000 aasta jooksul ei väitnud keegi,
et Luukas poleks seda kirjutanud.
Kes Luukas oli?
Me teame, et Luukas oli Pauluse töökaaslane ja väga ustav sõber,
kes läks Roomas Paulusega vangi ja oli seal koos temaga.
Paulus mainib seda ühes oma viimastest kirjadest,
kui teised olid ära läinud: "Luukas üksi on veel minuga jäänud."
Ta oli Pauluse sõprade hulgas kuni viimase surmani.
Luukas oli väga haritud ja tark inimene. Ameti poolest arst.
Samuti ajaloouurija.
Ta kirjutas klassikalises kreeka keeles,
mida kasutasid tolleaegsed filosoofid ja luuletajad.
Kõnekeel oli tol ajal lihtsam.
Seda nimetati nimega "koinee" ehk kreeka ühiskeel, mida rääkis tavarahvas.
Paljud Uue Testamendi raamatud ongi kirjutatud lihtsamas keeles.
Kuna Luukas kasutas klassikalist kreeka keelt,
siis Apostlite tegude ja Luuka evangeeliumi algus
vastavad antiikaja formaalsele kirjaviis
Millised muud asjad kinnitavad seda,
et Luukas on kirjutanud Apostlite teod või olnud koos Paulusega vanglas?
See on tähtis küsimus.
Pauluse kirjades on kolmel korral mainitud,
et Luukas oli Roomas koos temaga.
Need kirjad, mis ta vanglas olles kirjutas,
on kirjad efestlastele, koloslastele, 1. ja 2. kiri Timoteosele,
kirjad Tiitusele ja Fileemonile ning kiri filiplastele.
Kõik need 7 kirja on vanglast.
Kirjas koloslastele 4. peatükis ütleb Paulus:
"Teid tervitavad armas vend ja arst Luukas ning Deemas."
Ka kirjas Fileemonile saadab ta Luukalt terviseid.
Ja oma elu viimases kirjas ütleb ta:
" Sest Deemas jättis mind maha ning hakkas armastama seda maailma
ja läks Tessalloonikasse, Kreskes Galaatiasse,
Tiitus Dalmaatiasse. Luukas üksi on mu juures." 2 Tm 4:10
Paulus oma elu lõpul otsekui oma higi ja verega kirjutab:
"...õnneks on Luukas minuga."
Luukas sai Pauluselt palju teavet selle kohta, mida ta kirjutas.
Keegi teine ei oleks saanud sellist infot edasi anda.
Kuidas Luukast sai Jeesuse järgija?
Seda täpselt ei teata.
Ajalooline info räägib sellest, et Luukas oli pärit Antiookiast.
Ta on ainuke Uue Testamendi autor,
kes ei ole juut, vaid paganakristlane.
Apostlite tegude 11. peatükis räägitakse,
kuidas Küprose ja Küreene kristlased
hakkasid Antiookias rääkima paganatele Jeesusest.
Tõenäoliselt oli Luukas üks neist, kes sai usklikuks.
Luukas elas Troases.
Kui Paulus tuli sinna oma teisel misjonireisil,
liitus Luukas tema grupiga ning kogus teavet ja pani kõik kirja.
Apostlite tegude sünniaja kohta esineb erinevaid seisukohti.
Olen üpris kindel selles, et raamat kirjutati 62. aastal.
Pauluse vangistuse ajal.
Seal on kirjas Pauluse teekonnast Rooma
ja sellest, et ta elas kaks aastat vangistuses oma elamus kerge valve all.
Kohtuprotsess oli pooleli.
Mõtlen, et kui see oleks kirjutatud hilj
siis Luukas ei oleks saanud jätta kirjutamata asju, mis leidsid aset
Näiteks 64. aastal keiser Nero algatatud tagakius
ja Rooma põleng, kus tapeti Peetrus ja tõenäoliselt ka Paulus.
Luukas ei oleks jätnud neid sündmusi kajastamata.
Nüüd see teos jäi otsekui pooleli.
See kirjutati enne Pauluse kohtuprotsessi ja surma.
Aastatel 66-70 oli roomlaste ja juutide vaheline sõda,
mis lõppes Jeruusalemma hävinguga. Sellestki ei räägi Luukas midagi.
Seega see raamat pidi kirjutatama enne kohutavaid ajaloo sündmusi.
Arvatavasti oli Luukase eesmärk selle raamatu kirjutamisega
anda Teofilosele informatsiooni Pauluse kohtuprotsessi osas,
et saadaks õige pilt ristiusu levikust ja hea sõnumi edenemisest.
Kui palju Paulus oli head teinud.
Kohtuprotsessi silmas pidades, rääkis Luukas roomlasest ikka head:
Festus, Pontius Pilatus ja Agrippa ei leidnud Pauluses midagi halba.
Gallio, kes oli Korintose maavalitseja, keeldus võtmast seisukohta
Pauluse ümber puhkenud rahutuste suhtes.
Korneelius, kes oli roomlasest ohvitser
ja Sergius Paulus, kes oli Küprose maavalitseja,
nad mõelmad said usklikeks.
Luukas loob sellise pildi:
"meie ja roomlased saame üheskoos hästi hakkama!"
Paulus oli Rooma kodanik ja ta ei häbenenud seda,
vaid tunnistas seda avalikult.
Näiteks tol korral, kui ta oleks sattunud peksukaristuse all
See on üks põhjustest, miks Apostlite teod üldse kirjutati.
Teine põhjus võis olla Teofilose usuelu eest hoolitsemine.
Pärast Teofilose usuletulekut arvas Luukas,
et Teofilos vajab fakte, mille põhjal uskuda.
Inimese usk ei ole hägune religioon või midagi müstilist - see põhineb fakti
Nagu Apostlite tegude alguses on mainitud:
"See, mida Jeesus õpetas algusest peale..."
Luuka evangeeliumi ta alustab sedasi:
"Et juba mitmed on võtnud kätte kirjutada loo neist asjust,
mis on sündinud, nõnda nagu meile on jutustanud need,
kes ise on seda näinud algusest ja on olnud sõna sulased,
siis olen minagi arvanud heaks algusest peale kõike hoolega uurida
ja järgemööda kirja panna sinule, kõrgeauline Teofilos,
et sa õpiksid tundma nende asjade kindla tõe,
mida sulle on õpetatud." Lk 1:1-4
Siin Luukas annab teada, et ta on ajaloolane,
kes on uurinud ja kirjutab faktide põhjal.
Esiteks toimuvad sündmused, seejärel tunnistajad räägivad edasi.
Luukas tuli ja küsitles neid, uuris ja kogus materjali.
Siis kirjutas ja saatis Teofilosele, kes seda luges.
Samuti lugematud sugupõlved tema järel on lugenud Apostlite tegusid.
Meiegi saame liituda samasse ketti koos nendega.
Luukal on Apostlite tegudega veel üks eesmärk.
Nimelt kaitsta seda, et Paulus on apostel.
Selles kiputi kahtlema, kuna Paulus liitus jüngritega hiljem
ja teised apostlid pisut võõrastasid teda.
Kui Paulus oli saanud usklikuks, ei tihanud keegi olla tema grupis.
Nüüd Luukas leiab huvitava vaatenurga,
milles ta võrdleb Peetrust ja Paulust omavahel.
Kõik teadsid, et Peetrus on suur juht koguduses.
Luukas räägib, et Paulusele on osaks saanud sama, mis Peetrusele.
See otsekui võrdsustab nad.
Kõik on kindlad selles, et Peetrus on suur vaimulik juht ja apos
Vaadake, kuidas Paulus teeb kõiki neid samu asju.
Temagi on apostel.
Peetrus ja Paulus olid mõlemad Püha Vaimuga täidetud Jeesuse järgijad.
Luukas räägib mõlemast mehest umbes kümne salmi pikkuselt.
Mõlemad jutlustasid - üks juutidele, teine paganatele.
Jumal kasutas mõlemaid haigete parandamiseks.
Mõlemad seisid vastu okultismi harrastajatele ja nõidadele.
Mõlema mehe kaudu sai surnu elavaks.
Peetrus äratas Tabiita-nimelise naise Joppe linnas.
Pauluse kaudu sai surnuist elavaks Eutühhose-nimeline noormees,
kes oli kukkunud aknast alla Pauluse jutluse ajal.
Mõlemad mehed vabanesid vanglast ime läbi.
Nõnda Luukas võrdsustab nad, kordagi mainimata seda,
et ta toob need samad sündmused mõlema mehe vaatenurgast välja.
Ilmselgelt tema eesmärk on kaitsta Pauluse apostliseisust.
Materjal ise kaitses ka Paulust, ka Roomas.
Samuti kaitseb ta Jeesust Kristust.
Ta räägib, kui usaldusväärne on Kristus,
kuidas Kristuse evangeelium tõeliselt päästab
ja et Kristus toimib Püha Vaimu kaudu siin maailmas, ehitades üles kogudust.
Sel moel toob Luukas Jeesuse esile tema jüngrite kaudu.
Esimestes peatükkides räägitakse Peetrusest ja Johannesest.
Vahepeal tulevad pildile Stefanos ja Filippus.
Lõpuosa keskendub Paulusele ja Barnabasele.
Kogu aeg näidatakse Püha Vaimu tegevust.
Nõnda võiks Apostlite tegude raamat samahästi kanda pealkirja
"Püha Vaimu teod", kuna Püha Vaim tegutseb seal.
Allikates, mille põhjal Luukas oma info on hankinud
leidub ühiseid jooni.
Esiteks meie-vorm, millega Luukas tahab öelda,
et ta on oma silmaga näinud
ja olnud kohal, kui sündmused on aset leidnud.
Pauluse kõige pikem vangistusaeg oli kaks aastat -
alguses Jeruusalemmas ja seejärel Kaisareas.
Tol perioodil oli Luukal aega reisida ümbruskonnas ringi
ja koguda informatsiooni teistelt apostlitelt:
Jaakobuselt, kes oli koguduse juht, ning Peetruselt.
Kui Paulus tuli viimast korda Jeruusalemma,
viibis ta Luukase ning teiste kaaslasteg diakon Filippuse juures.
Siis sai Luukas teavet kuninganna Kandake kojaülema pöördumisest (Ap 8)
ja samuti Samaaria ärkamisliikumisest.
Paulus rääkis kindlasti sellest, mida tema oli õppinud
ja vanglaski olles andis ta lisateavet.
Oli ka teisi pealtnägijaid, näiteks Barnabas.
Samuti oli tavalisi inimesi, kes ise olid kogenud,
mida Jeesus ja apostlid tegid.
Nõnda kogus Luukas andmeid.
See viis, kuidas ta kirjeldab Jeruusalemma eri paiku,
templit, järsakuid jne, viitab kohaliku geograafia tundmisele.
Sama on siis, kui Peetrus külastab Joppe linna
ja läheb elama nahkur Siimona majja, mis asus mererannas.
Luukas on suuteline neid detaile välja tooma.
Damaskuses oli Sirge-nimeline tänav, mis veel tänapäevalgi on olemas.
Tänavate ja kohtade nimed ning kõigi inimeste tiitlid eeldavad sed
et keegi on neid uurinud ja kirja pannud.
Nüüd toon esile raamatu põhiteema.
Selle andis Jeesus,
kui Ta Apostlite tegude alguses ütles jüngritele:
"Ärge minge Jeruusalemmast ära,
vaid jääge ootama Isa tõotust, mis te minult olete kuulnud.
Johannes ristis veega, kuid teid ristitakse Püha Vaimuga
üsna varsti pärast neid päevi."
Siis küsisid temalt need, kes olid kokku tulnud:
"Issand, kas sa sel ajal taastad Iisraeli kuningriigi?"
Tema aga ütles neile: "Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni."
Luukas ei jaganud seda peatükkideks ja salmideks,
nõnda nagu meie Piiblis,
kus esimene ja teine peatükk räägivad Püha Vaimu väljavalamisest:
"...te saate väe, kui Püha Vaim tuleb teie peale."
Kolmandast peatükist kuni seitsmenda peatüki lõpuni
on nad Jeruusalemmas:
"...ja te peate olema minu tunnistajad Jeruusalemmas
Seejärel kogu Juuda- ja Samaariamaa - peatükid 8 kuni 12.
Ja lõpuosa ongi juba "ilmamaa äärteni".
Nõnda Jeesus justkui annab Luukale kodakondsuse
ja Luukas kirjutab järjekorras üles kõik need sündmused.
Usun, et siin on meile suurepärane väljakutse.
Esimene osa on isiklikult meie jaoks, et me saaks väe.
Seejärel on see igaühe linna ja ühiskonna jaoks,
Edasi läheb see meie ringkonnast välja, kus me võime mõju avaldada.
Jumal soovib, et meil kõigil on visioon
hea sõnumi levikust kogu maailma.
Usun, et kui loeme Apostlite tegusid, siis Jumal tahab sütitada meid,
et me tahame ka osaleda Apostlite tegude teises osas.
Apostlite tegude raamatus on 28 peatükki,
kuid on näha, et see jääb pooleli.
Usun, et see raamat jäi sellepärast pooleli,
et igaüks meist on kutsutud kirjutama
Apostlite tegude 29. peatükki oma elu ja tegudega.
Kui Apostlite teod innustab meid minema edasi,
rääkima evangeeliumi ja armastama teisi,
nõnda nagu Luuka kirjutiste kohaselt
Peetrus, Paulus ja paljud teised apostlid tegid,
siis on see raamat saavutanud oma eesmärgi.
See ehitab meid ja kogu Jumala kogudust üles.
Armas sõber!
TV7 tööd Eestis saab toetada helistades 900 1770 (10 eurot).
Info arveldusarvetele: www.tv7.ee
Tõlge: Katrin Sulger